stanford-oval/wikipedia huggingface dataset:
סורגלמטוש
הערות שוליים

↑  נתוני הכפר באתר הלמ"ס ההונגרי
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת טיסוושווארי |
| --- | --- | --- |
| יישובים | טיסוושווארי • סורגלמטוש • טיסדדה • טיסדוב • טיסאסלאר • טיסלק |  |
סטניסלאוס קוביירסקי

סטניסלאוס קוביירסקי (בגרמנית: Stanislaus Kobierski;‏ 15 בנובמבר 1910 – 18 בנובמבר 1972) היה כדורגלן גרמני, ששיחק בעמדת החלוץ.
ביוגרפיה

קוביירסקי נולד ב-15 בנובמבר 1910 בדיסלדורף שבגרמניה. הוריו היו פולנים קתולים שהיגרו מפוזנאן. לאורך רוב הקריירה שיחק בפורטונה דיסלדורף עימה זכה בתואר אליפות גרמניה ב-1933, הראשון והיחידי עד היום של המועדון. בנוסף לכך גם זכה 6 פעמים באליפות מחוז נורדריין-וסטפאליה. במהלך מלחמת העולם השנייה היה קוביירסקי לשבוי מלחמה בברית המועצות עד לשחרורו רק ב-1949. כאשר חזר לפורטונה בגיל 39 הספיק לשחק רק ארבעה משחקים לפני שנפצע וסיים את הקריירה עקב כך.
במדי נבחרת גרמניה קוביירסקי היה שותף להגעתה למקום השלישי במונדיאל 1934, וגם כבש את השער הראשון של נבחרתו בהיסטוריה שלה בטורניר זה, כאשר עשה זאת בניצחון 2–5 על בלגיה בשמינית הגמר. הופעתו האחרונה הייתה ב-5 באוקטובר 1941 בניצחון 0–6 נגד פינלנד בהלסינקי, הופעה שסגרה בסך הכל 26 בהן כבש 9 שערים.
תארים

אליפות גרמניה: 1933
אליפות מחוז נורדריין-וסטפאליה (6): 1933, 1936, 1937, 1938, 1939, 1940
מקום שלישי בגביע העולם: 1934
סורוטי

| --- | --- |

 מדינה:  אוגנדה אוגנדה
 מחוז:  סורוטי
 גובה:  1,082 מטרים
 אוכלוסייה:  ‏
  ‑ בעיר:  43,312 (2005)
 קואורדינטות:  1°41′00″N 33°37′00″E﻿ / ﻿1.6833333333333°N 33.616666666667°E﻿ / 1.6833333333333; 33.616666666667 
 אזור זמן:  UTC +3
 http://www.soroti.go.ug/index.htm
  מפת מיקום  מפה מפורטת   (למפת אוגנדה מוגדלת) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט סורוטי(למפת אוגנדה רגילה) קמפלה גולו לירה מבאלה ג'ינג'ה אנטבה קבאלה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט סורוטי  he tabBackground:;tabBorder:#aaa;defaultTab:0;
סורוטי היא בירת נפת סורוטי באוגנדה השוכנת בסמוך לאגם קיוגה. העיר מוכרת בגאוגרפיה הסלעית הסובבת אותה ובמגוון המסגדים, המקדשים ההינדים והכנסיות שבה.
מבנה העיר

בניינים רבים בעיירה בנויים בסגנון הודי שנבנו על ידי אוכלוסיית הסוחרים ההודים שהגיעו בתקופת השלטון הקולוניאליסטי הבריטי. מבנים אלו סבלו מהזנחה כאשר אידי אמין גירש את הסוחרים ההודים מאוגנדה בשנות ה-70 של המאה ה-20. בשנים האחרונות, עם חזרת היציבות לאזור, העיירה משגשגת בשנית וסוחרים רבים חזרו אליה.
ניתן לטפס על הסלע הגדול שנמצא מחוץ לעיר ונצפה מכל מקום בה. הטיפוס דורש אישור של העירייה, אך מראש הסלע ניתן לצפות על העיר כולה והאזורים הסובבים לה. ביום בהיר ניתן לראות את הר אלגון באופק הדרום מזרחי ואת אגם קיוגה. הסלע עצמו הוא פקק געשי, תופעה נפוצה באזור.
במורדות הסלע ניתן למצוא קברים מהתקופה הקולוניאלית. בית קברות נוסף נמצא בסמוך לשדה התעופה של סורוטי אשר על רוב מצבותיו כתובות בערבית.
שדה התעופה של סורוטי הוא השני בגודלו באוגנדה. המסלול שלו בנוי להתמודד עם מטוסי סילון בגודל בואינג 737. שדה התעופה הוקם במקור עבור חברת התעופה הבריטית (British Overseas Airways Corporation) כבסיס אימונים לאימון טייסים בטכניקות תעופה טרופיות. מאוחר יותר השתמשה בו האקדמיה המזרח אפריקאית לתעופה לאמן טייסים מהקהילייה המזרח-אפריקנית. כיום שדה התעופה הוא ביתו של בית הספר לטיסה של סורוטי.
הקרב על סורוטי

בקיץ 2003 סורוטי הותקפה על ידי חיילי צבא ההתנגדות של האל (LRA)בפיקודו של ג'וזף קוני. ההתקפה על סורוטי נתפסה בעיני ממשלת אוגנדה כעליית מדרגה באיום שהיוו כוחות ה-LRA למדינה בגלל הקרבה לשדה התעופה של העיר. קרבות קשים בין המיליציה לבין הממשלה הצליחו לדחוק את המיליציה חזרה אל אזורי הכפר. במהלך קרבות אלו הצטרפו רבים מבני העיר לצד הצבא וסייעו בלחימה נגד אנשיו של קוני.
הפחד מחטיפת ילדים על ידי לוחמי צבא ההתנגדות של האל הביאה לכך שמדי לילה, בתקופה שאחרי ההתקפות על העיר והשטחים הסובבים אותה, היו מגיעים לעיר אלפי אנשים וילדים מן הכפרים לישון בשטחי העיר המוגנת.
סטניסלאב לשצ'ינסקי, מלך פולין

סטניסלאב לשצ'ינסקי, מלך פולין (בפולנית: Stanisław Leszczyński;‏ 20 באוקטובר 1677 – 23 בפברואר 1766) היה מלך האיחוד הפולני-ליטאי בשנים 1704–1709 וכן בשנים 1733–1736, דוכס לורן ובּאר (Bar) בשנים 1738–1766, ודוכס האימפריה הרומית הקדושה (תואר שהעניק הקיסר פרידריך השלישי לבני משפחת לשצ'ינסקי). בתו, מרי לשצ'ינסקיה, נישאה ללואי החמישה עשר, מלך צרפת.
ביוגרפיה

לשצ'ינסקי נולד ב-20 באוקטובר 1677 בלבוב, לרפאל, ווייבוד (מושל) מחוז פוזנן, ולאנה קתרינה יבלונובסקיה. בילדותו קיבל חינוך אצילי, ובשנת 1697 היה בין אצילי פולין שהשתתפו בכתיבת זכויותיו וחובותיו של אוגוסט השני, כשנבחר למלך. ב-10 במאי 1698 התחתן סטניסלאב עם קתרז'ינה אופאלינסקה, בתם של יאן קרול אופאלינסקי וזופיה אנה צ'ארנקובסקה, ממנה נולדו לו 2 בנות. ב-1703 הצטרף למשפחת סַפיֱהָה ולאיחוד הליטאי שאורגן על ידי קרל השנים עשר, מלך שוודיה נגד אוגוסט. לאחר ניצחונו הסופי של קרל על אוגוסט נבחר בתמיכת קרל למלך פולין. בהיותו צעיר לא מנוסה, לא הצליח לשצ'ינסקי לרכוש לעצמו מעמד עצמאי בפולין ומלכותו נשענה על קרל השנים עשר וניצחונותיו על הרוסים. אחרי הפסדו של קרל ב-1709 בקרב פולטבה הודח לשצ'ינסקי מכיסאו ונאלץ לברוח לפומרניה, שהייתה בשליטת שוודיה, ואחר כך לאלזס הצרפתית. ב-1725 השתדכה בתו מריה עם מלך צרפת לואי החמישה עשר. ב-1733, לאחר מותו של אוגוסט השני, ניסה לשצ'ינסקי שוב את מזלו בפולין ונבחר בתמיכה גדולה של חלק ניכר מהאצולה הפולנית, ובתמיכה בינלאומית של צרפת ושוודיה. בעיני הרוסים הייתה מלכותו לא לגיטימית, והם ניסו לסלקו מהמלוכה. ב-1736 גבר אוגוסט השלישי על סטניסלב, ואילץ אותו לוותר על כתרו בשנית. ב-1738, אחרי ויתור אוסטריה על אלזס-לורן לטובת ההכרה הצרפתית בפרנץ שטפן כקיסר גרמני, מונה לשצ'ינסקי לדוכס לורן. ב-1738 מכר את אחוזותיו, לשנו ורידזינה, לרוזן אלכסנדר יוסף סולקובסקי. את שארית ימיו בילה בארמון לינוויל שבלינוויל (בצרפתית: Lunéville), שם הקים את אקדמיית סטניסלאב והקדיש את ימיו למדע ולגמילות חסדים.
לשצ'ינסקי עוד היה בין החיים בעת שנולדה בתה של נינתו, מריה תרזה, ארכידוכסית אוסטריה. הוא נפטר ב-23 בפברואר 1766, בגיל 88.
משפחתו

ב-10 במאי 1698 התחתן סטניסלאב עם קתרז'ינה אופאלינסקה, בתם של יאן קרול אופאלינסקי וזופיה אנה צ'ארנקובסקה, ממנה נולדו לו 2 בנות:
אנה לשצ'ינסקה, נסיכת פולין (1699–1717).
מריה לשצ'ינסקה, נסיכת פולין (1703–1768), התחתנה עם לואי החמישה עשר, מלך צרפת.
סטנלי ויינבאום

| --- | --- |

 לידה:  4 באפריל 1902 לואיוויל, קנטקי
 פטירה:  14 בדצמבר 1935 (בגיל 33) לואיוויל, ארצות הברית 
 שם לידה:  Stanley Grauman Weinbaum 
 מדינה:  ארצות הברית 
 לאום:  אמריקאי
 שם עט:  Marge Stanley 
 עיסוק:  סופר
 מקום לימודים:  אוניברסיטת ויסקונסין-מדיסון 
 שפות היצירה:  אנגלית
 סוגה:  מדע בדיוני
 יצירות בולטות:  אודיסאה במאדים
 הושפע מ:  ה. ג'. ולס, ז'ול ורן, אדגר אלן פו, מרי שלי, אדגר רייס בורוז
 השפיע על:  אייזיק אסימוב, סטיבן קינג, הווארד פיליפס לאבקרפט, ג'ק ויליאמסון, ריי ברדבורי, ארתור סי. קלארק, רוברט היינליין
 
סטנלי ויינבאום (Stanley Grauman Weinbaum;‏ 4 באפריל 1902 – 14 בדצמבר 1935) היה סופר מדע בדיוני יהודי אמריקאי. הקריירה שלו במדע בדיוני הייתה קצרה אך רבת השפעה. סיפורו הראשון, אודיסיאה במאדים (אנ'), יצא לאור ביולי 1934 וזכה לשבחים רבים, אך ויינבאום נפטר מסרטן הריאות תוך שנה וחצי.
חיים וקריירה

ויינבאום נולד בלואיוויל, קנטקי, להורים יהודים, סטלה (לבית גראומן) ונתן א. ויינבאום. למד בבית ספר תיכון במילווקי ואחר כך באוניברסיטת ויסקונסין–מדיסון במדיסון, תחילה במסלול להנדסה כימית ומאוחר יותר אנגלית. הוא לא סיים את לימודיו: עקב התערבות, הוא נבחן עבור חבר, המעשה התגלה, והוא סולק מהאוניברסיטה בשנת 1923.
נודע בעיקר בשל סיפור המדע הבדיוני הקצר, אך פורץ הדרך, שכתב ב־1934, "אודיסיאה במאדים". הסיפור מתאר את עלילותיו של דיק ג'רוויס, חבר בצוות המשלחת הראשונה למאדים, על הכוכב, יחד עם חייזר בשם טוויל (Tweel), לאחר שנאלץ לנחות שם נחיתת אונס. זה היה סיפור המדע הבדיוני הראשון של ויינבאום (בשנת 1933 הוא מכר לסינדיקט קינג פיצ'רס (אנ'), רומן רומנטי בשם "ריקודי הליידי", שהתפרסם כסיפור בהמשכים בתחילת 1934). אייזק אסימוב תיאר את "אודיסיאה במאדים" כ"סיפור מדע בדיוני קמפבליאני מושלם". הוא אף תיאר את הסיפור כאחד משלושה סיפורים ששינו את ז'אנר המדע הבדיוני. זהו הסיפור הקצר הוותיק ביותר (ואחד שזכה לרוב הקולות) שנבחר על ידי "סופרי המדע הבדיוני של אמריקה" להיכלל ב"היכל תהילה של המדע הבדיוני, כרך ראשון, 1929-1964".
עמנואל לוטם, מתרגם אסופת הסיפורים "מבחר הסיפורת הבדיונית" (שהסיפור נכלל בה), כתב בהקדמתו לסיפור:
לפני שפירסם ויינבאום את סיפורו הראשון, "אודיסיאה במאדים", בשנת 1934, היה לנכרים תפקיד קבוע...: בזה אחר זה הוטל עליהם לפלוש לכדור הארץ, לתפוס בציפרניהם (מחושיהם; צבתותיהם; או איברים דמיוניים יותר) בנות־ארץ יפהפיות כדי להפיק בהן את זממם המנוגד לכל הגיון אבולוציוני... גדולתו של ויינבאום, באותן שנים של מדע־בדיוני בחיתוליו, התבטאה בכך שהנכרים שלו, היתה להם זכות־קיום מכוח עצמם. הם התקיימו לא כדי להבהיל את הקורא ולא כדי להתמודד עם הגיבור, אלא מתוקף הגיון פנימי של מערכת אקולוגית שלמה. לשון אחר, היצורים הנכריים של ויינבאום היו שונים – כמצופה – מיצורי כדור הארץ, אולם זה היה שוני בעל הגיון פנימי עקבי. והעקביות היתה ועודנה אמת־המידה החשובה ביותר להערכת סיפור מדע בדיוני.
רוב סיפוריו שפורסמו בימי חייו הופיע בשני המגזינים: אסטאונדינג (אנ') ו־וונדר סטוריז (אנ'). עם זאת, כמה מיצירותיו של ויינבאום הופיעו לראשונה בפנזין מוקדם (יורשו של "סיינס פיקשן דייג'סט") בשנות ה־30, ובכלל זה "סקיצה אוטו־ביוגרפית" בגיליון יוני 1935. הוא תרם לסיפור רב־המחברים "האתגר מעבר" (The Challenge From Beyond), שפורסם ב"פנטזי־מגזין" בספטמבר 1935. לפני מותו, ויינבאום שקד על רומן, "שלוש שרקדו" (Three Who Danced). בשנת 1993, אלמנתו, מרגרט הוטוף קיי (Margaret Hawtof Kay), תרמה את ניירותיו לספריית אוניברסיטת טמפל בפילדלפיה, פנסילבניה. בכללם היו כתבי יד שלא פורסמו, וביניהם "שלוש שרקדו", כמו גם סיפורים אחרים שלא התפרסמו (אך אף אחד מהם לא מדע בדיוני).
עיבוד קולנועי לסיפורו הקצר "המסתגל האולטימטיבי" (The Adaptive Ultimate) התפרסם בשנת 1957 תחת הכותרת "היא השטן", בכיכובם של מארי בלנשרד (אנ'), ג'ק קלי (אנ'), ואלברט דקר (אנ'). הסיפור אף הומחז לטלוויזיה בשם "Zelas KYRA" (על שם הדמות הראשית) בידי סטודיו וואן ושודר ב־12 בספטמבר 1949. הוא גם עובד כתסכית רדיו בשנת 1950, אף כי מסיבה כלשהי וינבאום לא קיבל קרדיט שם, כמחבר.
מכתש על מאדים נקרא על שמו, וב־18 ביולי 2008, הוא זכה בפרס ה"גילוי מחדש" על שם קורדוויינר סמית.
מספריו > נובלות

The Lady Dances (King-Features Syndicate 1933) - This story (published under the name of "Marge Stanley") was published as a newspaper serial in early 1934 and is now available as a print-on-demand title.
The New Adam (Ziff-Davis 1939)
The Black Flame (Fantasy Press 1948)
The Black Flame (Complete Restored Edition) (Tachyon Publications 1997; ISBN 0-9648320-0-3)
The Dark Other aka The Mad Brain (Fantasy Publishing Company 1950)
מספריו > סיפורים קצרים

"A Martian Odyssey" in 7/34 Wonder
תורגם כ"אודיסיאה במאדים" בתוך מבחר הסיפורת הבדיונית בעריכת רוברט סילברברג, בתרגום עמנואל לוטם, הוצאת עם עובד, 1981
"Valley of Dreams" in 11/34 Wonder
"Flight on Titan" in 1/35 Astounding
"Parasite Planet" in 2/35 Astounding
"The Lotus Eaters" in 4/35 Astounding
"Pygmalion's Spectacles" in 6/35 Wonder
"The Worlds of If" in 8/35 Wonder
"The Challenge From Beyond" in 9/35 Fantasy Magazine (Weinbaum wrote the opening 800+ words of this multi-author story.)
"The Ideal" in 9/35 Wonder
"The Planet of Doubt" in 10/35 Astounding
"The Adaptive Ultimate" in 11/35 Astounding (as by John Jessel)
"The Red Peri" in 11/35 Astounding
"The Mad Moon" in 12/35 Astounding
מספריו > סיפורים קצרים > פרסומים לאחר מותו

"The Point of View" in 1/36 Wonder
"Smothered Seas" in 1/36 Astounding (with Roger Sherman Hoar writing as Ralph Milne Farley)
"Yellow Slaves" in 2/36 True Gang Life (with Roger Sherman Hoar writing as Ralph Milne Farley)
"Redemption Cairn" in 3/36 Astounding
"The Circle of Zero" in 8/36 Thrilling Wonder
"Proteus Island" in 8/36 Astounding
"Graph" in 9/36 Fantasy Magazine
"The Brink of Infinity" in 12/36 Thrilling Wonder
"Revolution of 1950" 10-11/38 Amazing (with Roger Sherman Hoar writing as Ralph Milne Farley)
"Tidal Moon" in 12/38 Thrilling Wonder (with Helen Weinbaum, his sister)
"The Black Flame" in 1/39 Startling
"Dawn of Flame" in 6/39 Thrilling Wonder
"Green Glow of Death" in 7/57 Crack Detective and Mystery Stories
"The King's Watch", Posthumous Press, 1994, hardcover book, with Foreword and signed by Robert Bloch and tipped in photo of writers' group, The Milwaukee Fictioneers, to which Weinbaum and Bloch both belonged. (This story is a variant of "The Green Glow of Death" from 7/57 Crack Detective and Mystery Stories.)
מספריו > אוספים

The Best of Stanley G. Weinbaum, Ballantine Books, 1974
Lunaria and Other Poems, The Strange Publishing Company 1988
The Black Heart, Leonaur Publishing, 2006
Dawn of Flame: The Stanley G. Weinbaum Memorial Volume, Conrad H. Ruppert, 1936
Interplanetary Odysseys, Leonaur Publishing, 2006
A Martian Odyssey and Other Science Fiction Tales, Hyperion Press, 1974
A Martian Odyssey and Others, Fantasy Press, 1949
A Martian Odyssey and Other Classics of Science Fiction, Lancer Books, 1962
Other Earths, Leonaur Publishing, 2006
The Red Peri (collection), Fantasy Press, 1952
Strange Genius, Leonaur Publishing, 2006
ביאורים

↑  ואכן, טוויל עשוי להיות היצור הראשון במדע בדיוני הממלא את אמרתו של קמפבל: 'כיתבו לי על יצור שחושב טוב כמו אדם, או טוב יותר מאשר אדם, אבל לא כמו אדם'.
הערות שוליים

↑  קארל סגאן, לגדול עם מדע בדיוני, באתר הניו יורק טיימס, p. SM7. ISSN 0362-4331, ‏28 במאי 1978, בדיקה אחרונה 20 באוגוסט 2020
↑  פרס קורדוויינר סמית, באתר cordwainer-smith.com, בדיקה אחרונה 20 באוגוסט 2020
| --- | --- |
בקרת זהויות :  NLI: 987007276147405171  PLWABN: 9810541263905606  BIBSYS: 90230148  BNE: XX1164358  BnF: cb12781475j (data)  CANTIC: a11108678  CiNii: DA16757847  GND: 107794047  ICCU: RAVV314641  ISNI: 0000 0001 0922 2142  LCCN: n81062505  LNB: 000236282  NKC: mzk2002157039  NLA: 36581269  NLG: 70827  NSK: 000625103  NTA: 345598059  RERO: 02-A026023838  SUDOC: 126595240  Trove: 1304620  VIAF: 86916727   WorldCat (עם VIAF): 86916727
סיפורי סבתא (קומיקס)

| --- | --- |

 מידע קומיקס
 יוצר:  תומי זנדשטיין
 סוגה:  קומדיה, נוער, סלפסטיק.
 תקופת פרסום מקורית:  2007–2015 (כ־8 שנים)
 ארץ מקור:  ישראל ישראל
 מספר החוברות:  7
 מספר האוגדנים:  1
 http://tomix-comics.com/
סיפורי סבתא (קומיקס) היא סדרת קומיקס ישראלית לנוער, אשר נכתבה ואוירה על ידי הקומיקסאי תומיקס (תומי זנדשטיין). הסדרה רצה מ־2007–2015 במגזין "מעריב לנוער". נכון לאוקטובר 2016 יצאו לסדרת הקומיקס 7 חוברות, כל אחת מהן יצאה במאי של אותה שנה. במאי 2014 יצא אוגדן של סדרת הקומיקס, של חוברות 1–6. כעת הסדרה הופסקה להופיע עקב הנהלתו החדשה של מעריב לנוער, ובתוצאה מכך הפסיקו את המדור כדי לתת לדברים חדשים יותר מקום.
דמויות > דמויות ראשיות

"סבתא" רוזה - זקנה עצבנית, המתגוררת בבית האבות "נחמני" יחד עם חברתה הטובה משכבר הימים רוחמה. היא נוטה הרבה להתמרמר, להתלונן, להתעצבן ולהתמרמר שוב, והיא אוהבת לצפות ב"לונדון וקירשנבאום". נכדה הוא יונתן, שבא לבקר אותה פעם בשבוע בין אם היא רוצה או לא רוצה. בניגוד לסבתות רגילות, היא מופרעת, מצחיקה, ערמומית ומשוגעת בטירוף. שונאת את יצחק ונחום.
רוחמה - חברתה היותר שפויה של סבתא מימי בית הספר. הן גדלו ביחד, שיחקו ביחד, עבדו ביחד, ושכחו את כל הדברים האלה ביחד. לכבוד יום הולדתה של רוחמה, סבתא החליטה לשכן אותה בבית אבות בתור בדיחה, אך לאחר שהבת שלה שמה אותה באותו בית אבות שבועיים לאחר מכן, הן החליטו פשוט להישאר שם. לרוחמה יש חבר בשם נחום - הדון ז'ואן של בית האבות.
יונתן - ג'ינג'י, נכדה הספק-אהוב ספק-מתוסבך של סבתא. בא לבקר את סבתא שלו פעם בשבוע מאז ומתמיד, מגיל 8. חברתו לשעבר היא נופר (שיצאה איתו לדייט בחוברת ה-4, בסינמה פלאנט). האהבה שלו לממתקים (ושוקולד בפרט) גובלת בביזאריות. חברו הטוב הוא ליאור. בחוברת ה-7 מתחיל להרגיש שמשעמם לו לבד, והוא מתגעגע מאוד לנופר מכיוון שלליאור יש כבר חברה, קארין.
דמויות > כיתתו של יונתן

נופר - בחורה ביישנית, הנוטה ללכת עם סוודר לעיתים קרובות. הופיעה לראשונה בחוברת הרביעית, הזמינה את יונתן לדייט בסינמה פלאנט. אוהבת את "דוקטור הו", "שרלוק הולמס" ובעיקר אנימה, שדמות האנימה הכי נערצת עליה היא דדלי-צ'אן. נפרדה מיונתן בחוברת השישית, אבל היא עדיין מאוהבת בו ומתביישת להגיד זאת. חברה טובה של מור.
קארין לאונרדו - ילדה בכיתתו של יונתן, ניג'וסית ומעצבנת אותו לעיתים קרובות. קוראת ליונתן "גזר" מכיוון שהוא ג'ינג'י, ופעמים רבות אף שואלת אותו בלגלוג אם יש לו חברה. מתנשאת ומקובלת, החברה השפוטה והמעריצה שלה היא בת-אל. השתתפה בתוכנית "כוכב נופל", והייתה עם הזמרת שרה סופרסטאר (שהופיעה לפני כן בקומיקסים של תומיקס). הודחה לבסוף בתוכנית. חברתו של ליאור.
ליאור - חברו הטוב של יונתן, צוחק על יונתן כשסבתא לא נמצאת בסביבה כדי לעשות את זה במקומו. החברות שלהם בעיקר מבוססת על להביס אחד את השני במשחקי וידאו, לצחוק אחד על השני, ובאופן כללי למרר אחד לשני את החיים. נחוש, פופולרי ואהוב בבית הספר. מופיע לראשונה בחוברת הרביעית. חבר של קארין.
בת-אל - חברתה הטובה ביותר של קארין, המעריצה אותה, שפוטה לה ומשוגעת עליה. תומכת לקארין בתוכנית "כוכב נופל". לפעמים מתנהגת מוזר, והיא לא שמה לב לכך. הופיעה לראשונה בחוברת החמישית.
מור - ילדה בכיתתו של יונתן, נחמדה מאוד. חברה טובה של נופר. הופיעה לראשונה בחוברת החמישית.
קוטלר - ילד בכיתתו של יונתן, גבוה ושקט. אין לו טלוויזיה בבית. הופיע לראשונה בחוברת החמישית.
דמויות > בית האבות

נחום - דון ז'ואן בשיניים תותבות, החלק השני של הזוג הכי מדובר בבית האבות: רוחמה ונחום. סבתא לא מחבבת אותו, ונשאלת השאלה האם היא סתם שונאת אותו או מקנאה בזמן שהוא מבלה עם רוחמה.. הופיע לראשונה בחוברת השנייה. סבתא חושדת בו שהוא נבל-העל של סבתא-מן, אלצהיימר-מן.
קורדיליה - עולה זרה עם עור ירוק, אחות בבית האבות. משוגעת ומטורפת, מדברת לא נכון עברית ומשלמת על דברים בכסף של מונופול. הופיעה לראשונה בחוברת השלישית.
יצחק - זקן מעצבן בבית האבות, בעל בעיית שמיעה. נוטה לקחת לסבתא את הטלוויזיה כאשר היא רוצה לראות.
שושי - זקנה בבית האבות שכל יום חולה במחלה אחרת. נוטה לשמש כהומור לסבתא ורוחמה.
בולמוס - חתול בבית האבות, שמן מאוד וגובהו עצום. מאכילים אותו יותר מדי.
דמויות > דמויות משנה

סבתא-מן - גרסת גיבור-העל של סבתא, נוטה להופיע כאשר סבתא מתעצבנת על משהו או מנסה "להילחם" נגדו. הופעתה האחרונה הייתה בחוברת השישית. אומרת הרבה "אבוי וגזוזטרה!"
רוחמה בוי-וונדר - גרסת גיבור-העל של רוחמה, נוטה להופיע לצד סבתא-מן לעיתים קרובות.
אלצהיימר-מן - נבל של סבתא-מן, סבתא חושדת שאלצהיימר-מן זה נחום.
הניג'ס - גרסת יונתן כנבל-על לסבתא מן. הופיע לראשונה באוסף השני.
קפטן כולסטרול - הנבל של סבתא מן, מתואר בחנוכה כסופגניות. הופיע לראשונה באוסף השני.
פיליפיניטרון - מחשב, העוזרת האישית של סבתא-מן. ערמומית ומרושעת. הופיעה לראשונה באוסף השני.
טילי סנילי - הדמות "החינוכית" בקומיקס, מנסה ללמד את הילדים על דברים חשובים, אך ישבני מונע ממנה לעשות זאת.
ישבני - שנבוב, עוזרה של טילי סנילי. מנצל את טילי סנילי לעיתים קרובות והורס לה את התוכניות החינוכיות.
חוברות

דיווח מיוחד ו-סיפורי סבתא: האוסף המלא - החוברת הראשונה של סיפורי סבתא, כללה גם קטעים מקומיקס אחר של תומיקס, "דיווח מיוחד".
סיפורי סבתא: האוסף השני - החוברת השנייה, שבו סבתא עברה לבית האבות. כלל את עלילת המעריץ הסודי של רוחמה, וגם המגה-קומיקס הראשון: עלילת "הניג'ס".
סיפורי סבתא: אוסף מס' 3 - החוברת השלישית, שבו רוחמה ונחום מתחילים להיות זוג רשמי, ודמות חדשה: קורדיליה.
סיפורי סבתא: אוסף מס' 4 - החוברת הרביעית, שפתחה את עלילת הדייט של יונתן ונופר בסינמה פלאנט, ודמויות חדשות: ליאור וקארין.
סיפורי סבתא: אוסף מס' 5 - החוברת החמישית, כללה את עלילת הקמפינג, והתחלת עלילת "מה עשיתי".
סיפורי סבתא: אוסף מס' 6 - החוברת השישית, שסגרה את עלילת "מה עשיתי" ופתחה את עלילת "כוכב נופל".
סיפורי סבתא: אוסף מס' 7 - החוברת השביעית, שסגרה את עלילת "כוכב נופל" ופתחה עלילה חדשה: "פולניה על הגג".
סטניל דה לאס בודגאס

סטניל דה לאס בודיגאס או סטניל דה לאס בודיגס (בספרדית: Setenil de las Bodegas) היא עיירה ורשות מקומית (אנ') במחוז קדיס, שבספרד.
העיירה נודעת בבתי המגורים שלה שנבנו מתחת לצוקי הסלע ולסלעים שמעל נהר גואדלפורקון.
העיירה ממוקמת לאורכו של ערוץ הנחל הצר. כמה מבתי העיר שנבנים בתוך קירות הסלע של הערוץ עצמו, שנוצרו על ידי הגדלת מערות טבעיות או ניצול סלעים התלויים מעל הקרקע והוספת קיר חיצוני (ראו מטה בגלריית התמונות).
כמו כן סטניל נודעת במוצרי הבשר המיוצרים בה, במיוחד נקניקיות צ'וריסו וצ'רדו (נקניקיות בשר חזיר), המיוצרת מבשר החזירים אותם מגדלים על הגבעות שסביב העיירה.
כמו כן העיירה ידועה במאפים (pasteles) המיוצרים בה, וכאתר תיירות בה ברים ומסעדות הנחשבות כטובות ביותר באזור.
היסטוריה

במערות שסביב העיר יש עדויות להתיישבות פרה-היסטורית, מהתקופה הנאוליתית.
האתר היה מיושב קודם לפלישה הרומית לאזור במאה ה-1.
מקורה של העיירה המודרנית, בעיירה מורית מבוצרת שהייתה ממוקמת על צוק הסלע המשקיף על עיקול חד בנהר ריו טרחו (Rio Trejo) צפונית מערבית לעיר רונדה. המצודה נבנתה ככל הנראה בתקופת אל-מוואחידון, במאה ה-12.
על פי מסורת מקומית, שמה הנוכחי של העיר מקורו בביטוי (אמרה) לטינית) - septem nihil ('שבע פעמים שום דבר"). מסורת זו משייכת את הביטוי להתנגדותה של העיר המורית לתקיפה נוצרית, שנלכדה לכאורה רק לאחר שבע מצורים - בשנים האחרונות של הרקונקיסטה. בשנת 1407, הנוצרים צרו על העיר, בלי הצלחה. העיר נכבשה לבסוף בשנת 1484 כאשר כוחות נוצרים גירשו את המוסלמים המורים. תוך שימוש בארטילריה המבוססת על אבק שרפה, הנוצרים הצליחו להחריב את המצודה המוסלמית, ולכבוש אותה לאחר חמישה-עשר יום.
השם המלא הנוכחי של העיר, מקורו מהמאה ה-15. משמעות המילה "בודגאס" היא מחסני יין. המתיישבים הנוצרים, אשר הגיעו לעיר לאחר כיבושה, המשיכו לגדל את מטעי הזיתים והשקדים שגידלו התושבים המוסלמיים, אולם החלו גם לגדל גפני יין (אשר המוסלמים לא גידלו). המילה "מחסנים" מתייחסת למחסנים עבור היין המיוצר בעיר.
הערות שוליים

1 2 3 4 5  ההיסטוריה של העיר
1 2 3  מקור שמה של העיר
| --- | --- |
בקרת זהויות :  NLI: 987007559812405171  BNE: XX454428  GND: 4845561-1  LCCN: n84058003  VIAF: 124382460   WorldCat (עם VIAF): 124382460 
רחוב בסטניל
סכלדה

| --- | --- |
נהר הסכלדה בעיר טורנה
נהר הסכלדה בעיר טורנה
 מידע כללי
 אורך:  350 ק"מ
 ספיקה ממוצעת:  120 מ"ק לשנייה
 אגן ניקוז:  21,860 קמ"ר
 מוצא:  גואי בצרפת
 גובה מוצא הנהר:  95 מטרים
 יובלים:  Rupel, Riedekensbeek, Maarkebeek, Barges, Boeversbeek, Munkbosbeek, Osebeek, Wallebeek, Melles, Rieu de Wasme, Ekebeek, Rijtgracht, Templeuve, Grande Espierres, Ruisseau des Prés, Grande Ruisselle, Lhaye, Bellebeek, Selle, דאנדאר, Durme, לייה, Schijn, נהר היין, Zwalm, סקארפ, Écaillon, Erclin, Sensée, Rhosnes, Rhonelle, Molenbeek, תעלת אלברט, Rieu d'Amour, בפסקה זו רשומה אחת נוספת שטרם תורגמה 
 שפך:  הים הצפוני
 מדינות באגן הניקוז:  צרפת, בלגיה, הולנד
 
 מפת הנהרות מז וסכלדה
 
סְכֶלְדֶה (בהולנדית: Schelde; בצרפתית: Escaut, נהגה אֶסְקוֹ; באנגלית: Scheldt, נהגה סְקֶלְט; בוולונית: Escô) הוא נהר באורך 350 קילומטר, המתחיל בצפון צרפת, זורם דרך בלגיה ונשפך לים בהולנד. זהו הנהר העיקרי הזורם בערים גנט ואנטוורפן. בעבר התפצל הנהר לשניים בקרבת השפך (הסכלדה המזרחי והסכלדה המערבי), אבל הסכלדה המזרחי נסכר במאה התשע עשרה, וכיום רק הסכלדה המערבי עדיין זורם.